Iуащхьэмахуэ лъапэ дунейпсо зэпеуэм зыщыхуагъэхьэзыр
Урысей Федерацэм алыдж-урым бэнэкIэмкIэ и командэ къыхэхам илъэс епщыкIутIанэ хъуауэ зэхьэзэ хуэ инхэм Iуащхьэмахуэ лъапэ зыщыхуегъэхьэзыр.
— Илъэс къэс тIэу-щэ Iуащхьэмахуэ лъапэ дыкъо кIуэ, — жеIэ Урысей Федерацэм алыдж-урым бэнэкIэмкIэ и командэ къыхэхам и тренер нэхъыщхьэ Когуашвили Гоги. — Зэхьэзэхуэхэм фIыуэ зыхуэдгъэхьэзырын папщIэ мыбы псори щыIэщ: дыщыпсэухэр къабзэщ икIи Iэхуитлъэ хуитщ, ерыскъыр къэуатщ, жьыр къабзэщ… Тренировкэ хьэлъэхэм яужькIэ бэнакIуэхэм я къарур Iуащхьэмахуэ лъапэ псынщIэу щызэфIоувэж. Уеблэмэ, абыхэм гукъыдэж къахуонэ мы щIыпIэ дахащэр къаплъыхьыну, я нэгу зрагъэужьыну.
Ди къэралым и командэ къыхэхам къищынэмыщIауэ, Iуащхьэмахуэ лъапэ щIэх-щIэхыурэ зыщагъасэ Японием, Белоруссием, Польшэм, нэгъуэщI къэралхэм къикIахэми. Иджыблагъэ абы щыIащ Узбекистанымрэ Куржымрэ я бэ накIуэ лъэщхэр.
Урысей Федерацэм и командэ къыхэхам щIыгъуу загъэсащ ди лъахэгъухэу Къуэдзокъуэ Сосрыкъуэ, КъуийцIыкIу Ахьмэд, Локьяев Джамбулат сымэ.
Къаудыгъу Заур.
